CELEX: 22021D1497
Language: lt
Date: 1543968000000
Title: EEE jungtinio komiteto sprendimas Nr. 230/2018 2018 m. gruodžio 5 d. kuriuo iš dalies keičiami EEE susitarimo I priedas (Veterinarijos ir fitosanitarijos klausimai) ir II priedas (Techniniai reglamentai, standartai, bandymai ir sertifikavimas) [2021/1497]

2021 9 23   
               
               
                  LT
               
               
                  Europos Sąjungos oficialusis leidinys
               
               
                  L 337/17
               
            
         EEE JUNGTINIO KOMITETO SPRENDIMAS Nr. 230/2018
         2018 m. gruodžio 5 d.
         kuriuo iš dalies keičiami EEE susitarimo I priedas (Veterinarijos ir fitosanitarijos klausimai) ir II priedas (Techniniai reglamentai, standartai, bandymai ir sertifikavimas) [2021/1497]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2018 m. kovo 16 d. Komisijos reglamentas (ES) 2018/415, kuriuo nustatomos Europos Sąjungos etaloninės afrikinės arklių ligos tyrimo laboratorijos papildomos pareigos ir užduotys ir kuriuo iš dalies keičiami Tarybos direktyvos 92/35/EEB II priedas, Tarybos direktyvos 2000/75/EB II priedas ir Europos Parlamento ir Tarybos reglamento (EB) Nr. 882/2004 VII priedas (1);
                  
               
                     (2)
                  
                  
                     į EEE susitarimą turi būti įtrauktas 2018 m. kovo 16 d. Komisijos reglamentas (ES) 2018/455, kuriuo nustatomos Europos Sąjungos etaloninės žuvų ir vėžiagyvių ligų tyrimų laboratorijos papildomos pareigos ir užduotys ir kuriuo iš dalies keičiamas Europos Parlamento ir Tarybos reglamento (EB) Nr. 882/2004 VII priedas (2);
                  
               
                     (3)
                  
                  
                     šis sprendimas susijęs su teisės aktais dėl veterinarijos klausimų, pašarų ir maisto produktų. Teisės aktai dėl veterinarijos klausimų, pašarų ir maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose ir II priedo XII skyriaus įžangoje. Todėl šis sprendimas Lichtenšteinui netaikomas;
                  
               
                     (4)
                  
                  
                     todėl EEE susitarimo I ir II priedai turėtų būti atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedas iš dalies keičiamas taip:
            
                        1.
                     
                     
                        I skyriaus 3.1 dalies 4 punktas (Tarybos direktyva 92/35/EEB) ir 9a punktas (Tarybos direktyva 2000/75/EB) papildomi šia įtrauka:
                        
                                    „-
                                 
                                 
                                    
                                       32018 R 0415: 2018 m. kovo 16 d. Komisijos reglamentu (ES) 2018/415 (OL L 75, 2018 3 19, p. 18).“.
                                 
                              
                  
                        2.
                     
                     
                        I skyriaus 1.1 dalies 11 punktas (Europos Parlamento ir Tarybos reglamentas (EB) Nr. 882/2004) ir II skyriaus 31j punktas (Europos Parlamento ir Tarybos reglamentas (EB) Nr. 882/2004) papildomi šiomis įtraukomis:
                        
                                    „-
                                 
                                 
                                    
                                       32018 R 0415: 2018 m. kovo 16 d. Komisijos reglamentu (ES) 2018/415 (OL L 75, 2018 3 19, p. 18),
                                 
                              
                                    -
                                 
                                 
                                    
                                       32018 R 0455: 2018 m. kovo 16 d. Komisijos reglamentu (ES) 2018/455 (OL L 77, 2018 3 20, p. 4).“.
                                 
                              
                  
         
            2 straipsnis
            EEE susitarimo II priedo XII skyriaus 54zzzi punktas (Europos Parlamento ir Tarybos reglamentas (EB) Nr. 882/2004) papildomas šiomis įtraukomis:
            
                        „-
                     
                     
                        
                           32018 R 0415: 2018 m. kovo 16 d. Komisijos reglamentu (ES) 2018/415 (OL L 75, 2018 3 19, p. 18),
                     
                  
                        -
                     
                     
                        
                           32018 R 0455: 2018 m. kovo 16 d. Komisijos reglamentu (ES) 2018/455 (OL L 77, 2018 3 20, p. 4).“.
                     
                  
         
            3 straipsnis
            
               Europos Sąjungos oficialiojo leidinio EEE priede skelbtini reglamentų (ES) 2018/415 ir (ES) 2018/455 tekstai islandų ir norvegų kalbomis yra autentiški.
         
         
            4 straipsnis
            Šis sprendimas įsigalioja 2018 m. gruodžio 6 d., jei pateikti visi pranešimai pagal EEE susitarimo 103 straipsnio 1 dalį (*).
         
         
            5 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2018 m. gruodžio 5 d.
            
               
                  EEE jungtinio komiteto vardu
               
               
                  Pirmininkė
               
               Oda Helen SLETNES
            
            
               
                  EEE jungtinio komiteto
               
               
                  sekretoriai
               
               Hege M. HOFF
               Mikołaj KARŁOWSKI
            
         
         
            (1)  OL L 75, 2018 3 19, p. 18.
         
            (2)  OL L 77, 2018 3 20, p. 4.
         
            (*)  Konstitucinių reikalavimų nenurodyta.